OpenLLM-France/wikimedia huggingface dataset:
# Marsili de Pàdua

Marsili de Pàdua (1275/80-1342/43) fou un filòsof, metge, teòleg i escriptor polític italià, nascut a Pàdua en una família de jutges i notaris. Les fonts més precises sobre el seu naixement l'ubiquen l'any 1275, tot i que no es té una certesa absoluta al respecte. De fet, no hi gaire notícies sobre la seva vida.
Va fer comentaris sobre l'obra d'Aristòtil més centrada en la biologia, i va ser també home de Cort en els cercles de Pàdua. Va completar els seus estudis a la universitat de París a la facultat d'Arts, d'on va ser rector el 1313. El temps transcorregut en aquesta ciutat va influir decisivament en l'evolució del seu pensament. A París va conèixer Guillem d'Occam i Joan de Jandun, i amb aquest últim va forjar una gran amistat, i va compartir-hi l'exili.
La seva obra més important fou El defensor de la pau (Defensor pacis), dirigida a l'emperador Lluís IV de Baviera, ja que el defensava contra la política dels Papes. En aquesta obra es reflecteixen els temes clàssics del poder a l'edat mitjana.
Pel que fa a la seva filosofia, se l'emmarca dins del denominat averroisme de Pàdua. Interpreta Déu com a causa del poder i l'autoritat. La funció dels polítics ha de ser la defensa meditada de la pau en un sentit polític. Té una concepció molt funcional dels poders de l'Estat: el legislador és la totalitat dels ciutadans, que poden ser representats per la millor part de la ciutat, l'aristocràcia.
Propugna la separació de poder civil i eclesiàstic per arguments metafísics: allò sobrenatural, propi de l'Església, no es pot comparar a allò temporal, propi de la societat civil. Així, combat tota mena de teocràcia, i critica molt especialment que l'Església pretengui obtenir un poder temporal: les pretensions d'aconseguir-lo podrien convertir el Papa en heretge, car significaria col·locar l'Església fora de l'àmbit de la Sagrada Escriptura. Es pot veure aquesta separació com a preludi de les formes de política moderna.

## Referències

* ↑ «Marsili de Pàdua». Gran Enciclopèdia Catalana. Barcelona: Grup Enciclopèdia Catalana.
* ↑ Bayona Aznar, Bernardo «La paz en la teoría política de Marsilio de Padua» (PDF). Contrastes. Revista Internacional de Filosofia, vol.XI, 2006, pàg. 45-63. ISSN: 1136-4076.
* ↑ Castello Dubra, Julio A. «La eclesiología de Marsilio de Padua» (en castellà). Bulletin du centre d’études médiévales d’Auxerre.BUCEMA, Hors-série n° 7, 21-03-2013. DOI: 10.4000/cem.12781. ISSN: 1623-5770.
* ↑ Bertelloni, Francisco «La filosofía explica la revelación Sobre el "averroismo político " en el Defensor Pacis de Marsilio de Padua» (en castellà). Educação e Filosofia, 25, 50, 2011, pàg. 475–500. DOI: 10.14393/REVEDFIL.issn.0102-6801.v25n50a2011-03. ISSN: 1982-596X.
* ↑ Bayona, Bernardo «Marsílio de Pádua frente a los planteamientos dualistas de Juan de Paris y Dante favorables a la autonomia de poder temporal». Principios. Revista de Fisolosfia 12 num 17-18, 01-12-2005, pàg. 57-75.
# Strongylopus wageri

Strongylopus wageri és una espècie de granota que viu a Sud-àfrica i, possiblement també, a Lesotho i Eswatini.
Està amenaçada d'extinció per la pèrdua del seu hàbitat natural.

## Referències

* Minter, L., Channing, A. & Harrison, J. 2004. Strongylopus wageri. Llista Vermella d'Espècies Amenaçades de la UICN 2006. Consulta: 19 d'abril del 2008.
# Trotwood

Trotwood és una població dels Estats Units a l'estat d'Ohio. Segons el cens del 2000 tenia 27.420 habitants.

## Demografia

Segons el cens del 2000, Trotwood tenia 27.420 habitants, 11.110 habitatges, i 7.343 famílies. La densitat de població era de 346,8 habitants per km².
Dels 11.110 habitatges en un 30,3% hi vivien nens de menys de 18 anys, en un 40,3% hi vivien parelles casades, en un 21,5% dones solteres, i en un 33,9% no eren unitats familiars. En el 29,8% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,96.
Per edats la població es repartia de la següent manera: un 26,2% tenia menys de 18 anys, un 7,5% entre 18 i 24, un 26,6% entre 25 i 44, un 23,8% de 45 a 60 i un 15,9% 65 anys o més.
L'edat mediana era de 38 anys. Per cada 100 dones de 18 o més anys hi havia 76,7 homes.
La renda mediana per habitatge era de 34.931 $ i la renda mediana per família de 40.426 $. Els homes tenien una renda mediana de 33.771 $ mentre que les dones 26.324 $. La renda per capita de la població era de 18.329 $. Aproximadament el 13,6% de les famílies i el 15,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Trotwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Trotwood». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Alenquer

Alenquer és un municipi portuguès, situat al districte de Lisboa, a la regió del Centre i a la Subregió de l'Oeste. L'any 2006 tenia 44.791 habitants. Limita al nord amb Cadaval, a l'est amb Azambuja, al sud amb Vila Franca de Xira i Arruda dos Vinhos, al sud-oest amb Sobral de Monte Agraço i a l'oest amb Torres Vedras.

## Població

Població del concelho d'Alenquer (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 10569 | 10005 | 24774 | 30015 | 34998 | 34575 | 34098 | 39180 | 42932 |

## Freguesies

* Abrigada
* Aldeia Galega da Merceana
* Aldeia Gavinha
* Cabanas de Torres
* Cadafais
* Carnota
* Carregado
* Meca
* Olhalvo
* Ota
* Pereiro de Palhacana
* Ribafria
* Santo Estêvão (Alenquer)
* Triana (Alenquer)
* Ventosa
* Vila Verde dos Francos
# Can Grau (Sant Pere de Vilamajor)

* Aquest article tracta sobre Can Grau de Sant Pere de Vilamajor. Vegeu-ne altres significats a « Can Grau (desambiguació)».
Can Grau és una masia de Sant Pere de Vilamajor (Vallès Oriental) protegida com a Bé Cultural d'Interès Local.

## Descripció

Edifici civil del recinte de la Força. Reconstruït al segle xviii, consta de planta baixa i pis i cobert per una teulada de dues aigües de teula àrab amb carener perpendicular a la façana principal. Una de les seves parets estructurals de 70 cm de gruix podria ser part de la muralla del castell. Està situada a una de les ampliacions del recinte de la Força i es recolza sobre la muralla nord del recinte. Es protegeix l'arquitectura de l'edifici original, els trams de muralla (façana posterior) i els elements ornamentals i decoratius (portals, finestrals...). No s'admet la modificació del volum actual, però si ampliar l'edificació cap a la muralla nord, am límit d'alçada com a prolongació del pla inclinat de la coberta existent.

## Referències

* ↑ «Can Grau». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 octubre 2017].
# Sega Rally Championship

Sega Rally Championship és un videojoc de curses llançat l'any 1995 desenvolupat per AM5 (també conegut com a Sega Rosso) al Sega Model 2. Després va ser portat per la Sega Saturn (per AM3) i PC.

## Cotxes

* Toyota Celica GT-Four ST205
* Lancia Delta HF Integrale
* Lancia Stratos HF Grupo 4

## Enllaços externs

* Sega Rally Championship Arxivat 2007-05-09 a Wayback Machine. a MobyGames (anglès)
# Maurici Espona

Maurici Espona,(Manresa, Bages, primera meitat del segle xviii - la Seu d'Urgell?, l'Alt Urgell, segona meitat del s. XVIII) fou organista, mestre de capella i compositor. Organista de la Seu d'Urgell el 1752, va passar a exercir a la de Lleida i el 1767 va tornar a la Seu d'Urgell com a mestre de capella. Va compondre música vocal religiosa i sonates per a instruments de tecla d'estil galant. Malauradament, molts dels manuscrits no esmenten el nom de fonts de l'autor i podrien ser atribuïbles al seu contemporani Manuel Espona (1714-1779), mestre de capella de Montserrat, de qui no se sap el parentiu. Es conserven obres seves als fons musicals SEO (Fons de l'església parroquial de Sant Esteve d'Olot), TarC (Fons de la catedral de Tarragona) i CEDOC (Centre de documentació de l' Orfeó Català).

## Referències

* ↑ Dolcet, Josep. Història de la Música Catalana, Valenciana i Balear XI, Diccionari A-H. edicions 62.
* ↑ «Obres de Maurici Espona als fons musicals de Catalunya».

## Bibliografia

* Vilar, J.M.. La música a la seu de Manresa en el segle XVIII, 1990.
# Free Radical Design

Free Radical Design és una empresa desenvolupadora de videojocs, situada a Nottingham, Anglaterra.

## Últims videojocs

* TimeSplitters (2000) per PlayStation 2
* TimeSplitters 2 (2002) per PlayStation 2, GameCube i Xbox
* Second Sight (2004) per PlayStation 2, GameCube, Xbox i Windows
* TimeSplitters Future Perfect (2005) per PlayStation 2, GameCube i Xbox

## Enllaços externs

* Lloc web oficial
# Urítskoie

Urítskoie (en rus: Урицкое) és un poble de l'óblast de Saràtov, a Rússia, segons el cens del 2010 tenia 570 habitants. Pertany al districte municipal de Líssie Gori.

## Referències

* ↑ PROвинциальный TOURистъ. «Посёлок Барсучий, Лысогорский район» (en rus). Яндекс Дзен, 2020. Arxivat de l'original el 2020-11-30. [Consulta: 22 novembre 2020].
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П» (en rus). docs.cntd.ru. Arxivat de l'original el 2020-11-13. [Consulta: 13 novembre 2020].
# Referèndum d'independència de Nova Caledònia de 2020

El referèndum d'independència de Nova Caledònia de 2020 és un referèndum d'independència, que s'organitzà el 4 d'octubre de 2020, per a decidir la sobirania política de Nova Caledònia, ja fos per a constituir-se com a nou Estat independent o mantenir-se com a col·lectivitat sui generis de França.

## Context

Segons l'acord de Nouméa del 1998, els neocaledonians poden dur a terme fins a tres referèndums d'independència; el primer al 2018, després dos més al 2020 i al 2022, si en els anteriors el resultat ha estat negatiu. El primer es va celebrar el novembre de 2018, amb el resultat sent contrari a la independència per 56-44%.
El 2019, membres de la Unió Caledoniana, Futur amb Confiança, el Front d'Alliberament Nacional Canac Socialista i la Unió Nacional per la Independència van demanar que es dugués a terme un altre referèndum.
Inicialment s'havia previst pel 6 de setembre, es posposà al 4 d'octubre a causa de la pandèmia per coronavirus de 2019-2020.

## Referències

* ↑ «Le Deuxième référendum» (en francès). Arxivat de l'original el 2019-09-29. [Consulta: 11 octubre 2019].
* ↑ «New Caledonia to hold second independence referendum in 2020t» (en anglès). [Consulta: 11 octubre 2019].
* ↑ «Nouvelle-Calédonie. Le référendum sur l'indépendance se déroulera le 4 octobre» (en francès). Ouest-France, 24-06-2020. [Consulta: 19 juliol 2020].

## Vegeu també

* Llista de les Nacions Unides de territoris no autònoms
# Can Nuri (Seva)

Can Nuri és una obra eclèctica de Seva (Osona) inclosa a l'Inventari del Patrimoni Arquitectònic de Catalunya.

## Descripció

Casal de considerables dimensions, de planta rectangular amb teulada a quatre vessants i el corona una torre de planta quadrada al mig de l'edificació.
Cal destacar la quantitat d'obertures sovint en forma rectangular, amb arc rebaixat les del primer pis i planta baixa.
Les cantoneres són de pedra treballada. Un mur encercla la casa i el jardí
A sobre la porta que dona a la plaça hi ha un escudet amb les lletres J i N entrellaçades. La N correspon a Nuri.

## Història

En l'aspecte monumental, la història moderna de Seva, està caracteritzada per l'edificació de cases residencials entorn de l'antiga segrera i que amb el temps han format part del nucli de població.

## Referències

* 1 2 3 4 «Edifici neoclàssic». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Enrique Morell García

Enrique Morell García (Madrid, 20 de març de 1959) és el jutge titular del jutjat d'instrucció número 9 de Palma.
Fou el jutge instructor de diversos casos de corrupció a les Illes Balears com el Cas Bitel, Cas Voltor, Cas Peatge, Cas Ca'n Domenge (la peça referent al suborn), cas Claveguera, Cas Minerval i el Cas Contractes de Més.
Al 1982 fou enviat al Regiment Lleuger Cuirassat de Cavalleria Santiago número 1 (Salamanca) per fer 6 mesos de pràctiques.
Al 1984 va ser acceptat per formar part de les oposicions per la carrera fiscal. Igual que al 1985, també al 1986.
Fou president de la Junta Electoral de Zona de Palma de les eleccions al Parlament Europeu de 2004.
Va presentar un recurs d'alçada que va ser no admès contra l'acord adoptat pel Magistrat-Jutge Degà de Palma de data de 11 de setembre de 2006, pel qual s'atribueix, per repartiment, a l'òrgan judicial del qual és titular el recurrent el coneixement d'un assumpte jurisdiccional. També en presentà un altre contra un acord de la Comissió Permanent del Consell General del Poder Judicial de 27 d'agost de 2010.
Va assistir al Fòrum de Formació i Estudis Mediambientals per a jutges i magistrats, en les Especialitats en la investigació dels delictes mediambientals celebrat el 8 i 9 de novembre de 2010 a Sevilla.
Es caracteritza per emprar en alguns casos, una mica de ironia. També fou l'instructor d'un cas de violència discriminatoria. Antigament estigué al Jutjat de Districte nº 7 de Palma.
Fou condecorat pel Cos Nacional de Policia amb el distintiu blanc, en el dia de la Policia 2015.

## Referències

* ↑ Escalafón General de la Carrera Judicial PDF (castellà)
* ↑ Jutjat d'Instrucció nº 9 a PoderJudicial.es
* ↑ Diari oficial de l'exèrcit 16 juny 1982 PDF (castellà)
* ↑ Acuerdo de 18 de desembre de 1984 del Tribunal designado para juzgar las oposiciones a ingreso en la Carrera Fiscal PDF (castellà)
* ↑ Acuerdo de 5 de marzo de 1985 del Tribunal designado para juzgar las oposiciones a ingreso en la Carrera Fiscal PDF (castellà)
* ↑ Acuerdo de 3 de febrer de 1986 del Tribunal designado para juzgar las oposiciones a ingreso en la Carrera Fiscal PDF (castellà)
* ↑ Composició de les juntes electorals - Butlletí Oficial de les Illes Balears, de 26-04-2004 Arxivat 2017-10-28 a Wayback Machine. (castellà)
* ↑ Acords del Poder Judicial 15-12-2006 PDF (castellà)
* ↑ ACTA DE LA REUNIÓ DE LA COMISSIÓ PERMANENT DEL CONSELL GENERAL DEL PODER JUDICIAL DEL DIA 5 D'OCTUBRE DE 2010 PDF (castellà)
* ↑ ACTA DE LA REUNIÓ DE LA COMISSIÓ PERMANENT DEL CONSELL GENERAL DEL PODER JUDICIAL DEL DIA 16 DE NOVEMBRE DE 2010 PDF (castellà)
* ↑ Foro de Formación y Estudios Medioambientales para Jueces y Magistrados PDF (castellà)
* ↑ La funcionaria que ayuda a destrozar coches (castellà)
* ↑ El Tribunal Europeo condena a España por la violencia discriminatoria contra una mujer negra (castellà)
* ↑ Diverses sentències de faltes al BOIB de 19-08-1989 Arxivat 2017-10-28 a Wayback Machine. PDF(castellà)
* ↑ Día de la Policía Nacional (castellà)
# Westcreek

Westcreek és una concentració de població designada pel cens dels Estats Units a l'estat de Colorado. Segons el cens del 2000 tenia 105 habitants.

## Demografia

Segons el cens del 2000, Westcreek tenia 105 habitants, 44 habitatges, i 33 famílies. La densitat de població era de 10,9 habitants per km².
Dels 44 habitatges en un 25% hi vivien nens de menys de 18 anys, en un 61,4% hi vivien parelles casades, en un 6,8% dones solteres, i en un 25% no eren unitats familiars. En el 15,9% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,55.
Per edats la població es repartia de la següent manera: un 16,2% tenia menys de 18 anys, un 7,6% entre 18 i 24, un 22,9% entre 25 i 44, un 44,8% de 45 a 60 i un 8,6% 65 anys o més.
L'edat mediana era de 47 anys. Per cada 100 dones de 18 o més anys hi havia 125,6 homes.
La renda mediana per habitatge era de 71.042 $ i la renda mediana per família de 71.042 $. Els homes tenien una renda mediana de 37.222 $ mentre que les dones 36.250 $. La renda per capita de la població era de 20.238 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westcreek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r agost 2010].
* ↑ «Geographic Comparison Table- Westcreek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Mates Roges

Mates Roges és una muntanya de 1.738,5 metres que fa de límit dels termes comunals de Castell de Vernet, de Pi de Conflent i de Saorra, tots tres de la comarca del Conflent, a la Catalunya del Nord.
Es troba és el trifini dels tres termes esmentats, i es troba al nord-oest de Castell de Vernet, a l'extrem nord-est de Pi de Conflent, i a l'extrem sud-est de Saorra. És al nord-oest de la Collada de Mates Roges i al sud-est del Coll de Jou.

## Referències

* ↑ Mates Roges en els ortofotomapes de l'IGN
# Free Pascal

Free Pascal (també FPC o FPK Pascal) és un compilador per al llenguatge Pascal, desenvolupat com a programari lliure.

## Característiques

Les seves principals característiques són:
* Compatibilitat parcial amb les extensions al llenguatge Pasqual introduïdes per Turbo Pascal i Delphi (objectes, etc.), i total per als programes en mode consola, no tenint en compte aquestes extensions.
* Multiplataforma: Windows, Linux, Mac OS X, FreeBSD, etc.
* Multiarquitectura: x86, x86_64, PowerPC, SPARC, ARM.

## Particularitats

La genericitat es defineix amb les paraules clau generic i specialize, mentre que a Delphi, aquestes paraules no s'usen. Heus aquí un exemple:
type  generic TList<T> = class  ...  end;
 TIntegerList = specialize TList<Integer>;
És possible utilitzar la sintaxi C per sumar, multiplicar, etc.:
El programa Hola món a Free Pascal:

## Referències

* ↑ «Free Pascal Is Not a Social Cause! The Story of Open Source Pascal» (en anglès). [Consulta: 23 abril 2010].

## Vegeu també

* Lazarus, interfície de programació visual basada en Free Pascal

## Enllaços externs

* Freepascal.org - Pàgina oficial (anglès)
* FreePascal.es (pàgina alternativa) (castellà)
* Dev-Pascal (anglès)
# Urèter

En l'anatomia humana, els urèters són tubs musculars que impulsen l'orina des dels ronyons fins a la bufeta urinària. En els éssers humans adults, els urèters tenen generalment uns 25-30 cm de llarg i 3-4 mm de diàmetre.
Els urèters s'originen de la pelvis renal a la cara medial de cada ronyó i baixen cap a la bufeta per la part davantera del psoes major. Els urèters creuen la cresta ilíaca, prop de la bifurcació de les artèries ilíaques. Aquesta "unió pieloureteral" és un lloc comú per a la impactació dels càlculs renals (l'altra és la vàlvula ureterovesical). Després els urèters baixen posteroinferiorment a les parets laterals de la pelvis i seguidament es corben anteriormedialment per entrar a la bufeta per la part posterior, en la unió vesicoureteral (passant per dins de la paret de la bufeta durant uns pocs centímetres). El reflux de l'orina es veu impedit per les vàlvules conegudes com a vàlvules ureterovesicals.
En la dona, els urèters passen pel mesometri en el camí de la bufeta.
Els urèters es troben també en totes les altres espècies amniotes, tot i els conductes de diferents, tenen la mateixa funció en els amfibis i peixos.
# Rajko Mitić

Rajko Mitić (en serbi: Рајко Митић, 19 de novembre de 1922 - 29 de març de 2008) fou un futbolista serbi de la dècada de 1940 i periodista.
Fou 59 cops internacional amb la selecció iugoslava.
Pel que fa a clubs, defensà els colors de BSK Belgrad i Estrella Roja de Belgrad. Amb el segon marcà 262 gols en 572 partits, on fou una llegenda.

## Referències

* ↑ Partits internacionals a rsssf
* ↑ Reprezentacija.rs profile (serbi)
* ↑ Preminuo Rajko Mitić, B92 (serbi)
* ↑ Rajko Mitić a National-Football-Teams.com (anglès)
* 1 2 Prvoslav Vujčić, Urban Book Circle. «Get out of here, I am Šekularac», 01-05-2006. Arxivat de l'original el 2013-10-29. [Consulta: 28 octubre 2013].
# Afsus

* Per la ciutat que els àrabs anomenaven Afsus, turca Ayasoluk, vegeu Selçuk
Afsus (1746-1809) fou el pseudònim del poeta Mir Shir Ali, descendent de Mahoma, d'origen persa fins que quatre generacions abans la seva família es va establir a l'Índia, a un lloc proper a Agra; l'avi d'Afsus es va establir a Delhi sota Muhammad Shah. Afsus va viure a Delhi, Patna i Lucknow i rebé una esmerçada educació. Després del 1760 va entrar al servei de Mirza Djawan-bakht (Djahan-dar Shah) fill gran de l'emperador Alam Shah; era a Lucknow quan es va fixar en les seves qualitats el resident anglès coronel W. Scott, i sota la seva influència va anar a Calcuta el 1800/1801 i va dirigir la secció hindú del Col·legi de Fort Williams. Havia compost un diwan indi i va traduir el «Gulistan» de Sadi (acabat el 1802) amb el nom de Bagh-i Urdu; després va fer altres edicions i traduccions fins a la seva mort el 1809.

## Referències

* ↑ Journal of the Pakistan Historical Society. vol.45. Pakistan Historical Society, 1997, p. 293.
# Can Padró

«Can Padró» té aquests significats:
* Can Padró de Pagès, masia abandonada al municipi de Breda (la Selva)
* Can Padró (Castellbell i el Vilar), construcció a Castellbell i el Vilar (el Bages)
* Can Padró (Palau-solità i Plegamans), masia de Palau-solità i Plegamans (el Vallès Occidental)
* Can Padró (Polinyà), masia al municipi de Polinyà (el Vallès Occidental)
* Can Padró (Sentmenat), masia al municipi de Sentmenat (el Vallès Occidental)
* Can Padró (Teià), casa al municipi de Teià (el Maresme)